Det ble avholdt styremøter nr. 09-15 i Momarken-selskapene 29-10 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 43.
* Oppsummering toto-stevnet Kala 2015.
* Evaluering V75 Oaks-dagen 17. okt. som vi har fått mye ros for, bl.a. fra DNT’s tilstedeværende styremedlem. Nydelig høstvær og Oktoberfestival preget Momarkens serveringssteder. Det ble satt to banerekorder. Ole Ødegaard påpekte at det manglet bonger i noen av holderene i spillehallen og at det var dårlig renhold i trappeoppgang syd Karjolen.
* Daglig leder refererte fra daglig leder-møte DS’er i Trondheim 26-27/10.
* Banemannskapssamling i HH 07-10 hvor Momarkens banemannskap deltok.

Paul Sjåstad valgt til talsmann for banesjefene på norske baner.

* Klasseløpene kommer nå i en kraftig underdekningssistuasjon mht finansiering de nærmeste årene pga markant lavere årskull. Ole Ødegaard roste Momarkens langsiktige, kloke håndtering av Oaks-løpene som gjør at vi kan opprettholde 1.premiene på dagens nivå i flere år tross mindre årganger.
* Felles innmelding. Et flertall av forbundene går imot DNT’s foreslåtte sentralisering.
* Agenda Strategimøte 27-28/11: Framtidig utvikling Momarken, arrangement, markeds- og sponsorarbeid, investerings/vedlikeholdsplan (bygningsmessige, maskiner og utstyr), o.a.

I etterfølgende styremøte behandles bemanningsplan Momarken.

Det ble framført enkelte kommentarer fra styret som tok orienteringen til etterretning.

Regnskapsrapport pr september.

Forhåndsutsendt rapport ble kommentert av daglig leder. Rapportene med kommentarer ble tatt til etterretning.

PB - Banestruktur.

Etter at agendaen til dagens styremøte var utsendt, kunne vi lese i TGN 22-10 at «..på nåværende tidspunkt er det ikke grunnlag for å foreslå nedleggelse av baner» ifølge styreleder Atle Larsen.

Investeringssak – trådløst styrt nedtellingsur.

Nåværende nedtellingsur på startbilen, som er rundt 10 år gammelt, er utslitt:10-15 % av tallene ikke synbare lenger ( utslitte pixels).

Vi har fått tilbud fra LinSon, som har levert til de fleste svenske og norske baner, som omfatter nedtellingsur med LED-display og varsellamper og med trådløs styring fra løpsleder. Nye info-tavler kan senere koples til denne trådløse styringen.

Styret fattet følgende enstemmige vedtak:

Det bevilges inntil kr 110.000.-+ mva til nytt nedtellingsur som beskrevet. Andre referatsaker.

Andre referatsaker.

Styreleder orienterte om samtaler med DNT’s generalsekretær og NR’s adm.dir. vedr. terminliste 2016.

Eventuelt.

Ole Ødegaard orienterte om «Til start» som har vært svært vellykket i region Momarken og som vil fortsette med fellestreninger framover.

Han orienterte også om Travgalla i Østfold 13-02 på Quality Hotel, Sarpsborg og overleverte en søknad til Momarken om støtte til arrangementet.